### NN 67/2015 (17.6.2015.), Izmjene i dopune Statuta Zavoda za vještačenje, profesionalnu rehabilitaciju i zapošljavanje osoba s invaliditetom

67 17.06.2015 Izmjene i dopune Statuta Zavoda za vještačenje, profesionalnu rehabilitaciju i zapošljavanje osoba s invaliditetom

ZAVOD ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

1292

Na temelju članka 36. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13 i 152/14) Upravno vijeće Zavoda za vještačenje, profesionalnu rehabilitaciju i zapošljavanje osoba s invaliditetom, na sjednici održanoj 21. svibnja 2015. godine, donijelo je

IZMJENE I DOPUNE

STATUTA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Članak 1.

U Statutu Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine« broj 110/14, u daljnjem tekstu: Statut), u članku 2. iza riječi: »Zakonom« dodaje se riječ: »o«, a iza riječi: »br. 157/13« dodaju se riječi: »i 152/14«.

Članak 2.

U članku 3. iza riječi: »br. 157/13« dodaju se riječi: »i 152/14«.

Članak 3.

U članku 5. riječi: »Andrije Hebranga 4« zamjenjuju se riječima: »Antuna Mihanovića 3«.

Članak 4.

Članak 6. mijenja se i glasi:

»(1) Na aktima koje donosi u okviru javnih ovlasti Zavod upotrebljava pečat s grbom Republike Hrvatske i nazivom Zavoda.

(2) Pečat s grbom Republike Hrvatske promjera je 38 mm.

(3) U gornjem polukrugu pečata urezane su riječi: ZAVOD ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM, a ispod toga riječ ZAGREB.

(4) U donjem polukrugu pečata urezane su riječi: REPUBLIKA HRVATSKA.

(5) Svaki pečat ima svoj broj iznad grba Republike Hrvatske.

(6) Naručivanje, upotreba i zamjena pečata s grbom Republike Hrvatske obavlja se na način propisan zakonom.»

Članak 5.

Iza članka 6. dodaje se članak 6.a koji glasi:

»Članak 6.a

(1) Na svim drugim aktima koje Zavod ne donosi na temelju javnih ovlasti te na aktima u unutarnjem dopisivanju između ustrojstvenih jedinica Zavoda, Zavod upotrebljava pečat bez grba Republike Hrvatske.

(2) Pečat bez grba promjera je 38 mm.

(3) U krugu pečata urezane su riječi: ZAVOD ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM, u sredini pečata riječi SREDIŠNJI URED, a ispod toga riječ ZAGREB, odnosno naziv i sjedište područnog ureda Zavoda.

(4) Svaki pečat ima svoj broj ispod riječi ZAGREB, odnosno ispod naziva područnog ureda Zavoda.

(5) U uredskom poslovanju Zavod upotrebljava štambilj pravokutnog oblika koji sadrži naziv Zavoda i njegovo sjedište.

(6) Odlukom ravnatelja Zavoda utvrđuje se način upotrebe, broj pečata i štambilja te osobe odgovorne za njihovo čuvanje.»

Članak 6.

U članku 12. stavku 1. riječi: »Andrije Hebranga 4« zamjenjuju se riječima: »Antuna Mihanovića 3«.

Članak 7.

U članku 14. alineja 8. mijenja se i glasi:

»– izdavanje uvjerenja o utvrđenom invaliditetu u odnosu na rad sukladno prethodno pribavljenom nalazu i mišljenju centra za profesionalnu rehabilitaciju, a u svrhu upisa u Očevidnik zaposlenih osoba s invaliditetom na temelju odredbi pravilnika kojim se uređuje sadržaj i način vođenja očevidnika zaposlenih osoba s invaliditetom«.

Članak 8.

U članku 15. alineja 2. briše se.

Članak 9.

U članku 18. iza točke 15) dodaje se nova točka 16) koja glasi:

»16) imenuje vještake i više vještake Zavoda na temelju provedenog javnog natječaja«. Dosadašnja točka 16) postaje točka 17).

Članak 10.

U glavi VI., iza članka 43., dodaje se podnaslov: »5. Stručno vijeće« i članak 43.a koji glasi:

»Članak 43.a

(1) Stručno vijeće Zavoda čini ravnatelj, zamjenik, pomoćnici i savjetnici ravnatelja.

(2) Stručno vijeće može, na prijedlog ravnatelja, raditi i u proširenom sastavu kada su na sjednici nazočni rukovoditelji područnih ureda.

(3) Stručno vijeće raspravlja o stručnim pitanjima rada Zavoda, daje Upravnom vijeću i ravnatelju mišljenja i prijedloge stručnih rješenja iz područja organizacije rada i obavljanja djelatnosti Zavoda te utvrđuje prijedloge općih akata Zavoda.

(4) Stručnom vijeću predsjeda ravnatelj.

(5) Na sjednicu Stručnog vijeća mogu se pozvati određeni stručnjaci i druge osobe koje odredi ravnatelj.«.

Dosadašnji podnaslov: »5. Tijela područnih ustrojstvenih jedinica Zavoda« mijenja se i glasi: »6. Tijela područnih ustrojstvenih jedinica«.

Članak 11.

U članku 46. alineja 2. mijenja se i glasi:

»– pet godina radnog iskustva u struci«.

Članak 12.

U članku 48. stavku 1. riječi: »Središnje službe« zamjenjuju se riječima: »Središnjeg ureda«.

Članak 13.

U članku 60. stavku 4., iza riječi: »pečat« dodaju se riječi: »s grbom Republike Hrvatske«.

Članak 14.

Ove Izmjene i dopune Statuta, nakon što ih potvrdi Vlada Republike Hrvatske, stupaju na snagu danom objave na oglasnoj ploči Zavoda. Nakon stupanja na snagu Statut će biti dostupan na internetskim stranicama Zavoda.

Klasa: 030-01/15-01/54

Urbroj: 426-02-01-15-2

Zagreb, 21. svibnja 2015.

Predsjednik
Upravnog vijeća
Zavoda za vještačenje, profesionalnu rehabilitaciju i zapošljavanje osoba s invaliditetom
Krunoslav Vidić, v. r.